**Т.ЖҮРГЕНОВ АТЫНДАҒЫ ҚАЗАҚ ҰЛТТЫҚ ӨНЕР АКАДЕМИЯСЫ**

**2023-2024 оқу жылына колледж талапкерлеріне арналған іріктеу турда қойылатын**

**критерийлер мен талаптар**

мамандық: **«02150500 АКТЕРЛІК ӨНЕР»**

біліктілігі: **4S02150502 - музыка театрының әртісі** (қазақ бөлімі)

**Шығармашылық іріктеу турда талапкерлерге қойылатын шарттар:**

Талапкер өзінің мәдени дәрежесін, ойлау қисынын, талғамын, жігер-қажырын, музыкалылығын, дене сымбаттылығын көрсете білуі шарт. Талапкерлердің түр-тұлғасы, есту, сезіну, көру, қимыл қабілеті, сахналық көркемділігі болуы қажет.

**1. Вокал**

а) талапкердің ***музыкалық қабілетін*** тексеру (слух, ритм, интонация) - талапкердің музыкалық сауатын тексеру (ноталарды, ұзақтықтарды, өлшемдерді, т.б.)

б) - талапкердің орындауында қазақ халық әні және қазақ композиторларының әні а-капелла немесе өз сүйемелдеуімен ән салуы:

- әннің мазмұнын жеткізе білу керек;

- талапкердің дауысы жақсы, тембрі әдемі, диапазоны кең, интонациясы таза, ритмі жақсы, есту қабілеті бар болуы қажет (тек тірі дауыспен айту).

**2. Актерлік шеберлік**

- талапкер таңдаған тақырыбына байланысты ***этюд*** (жануарлар әлемі) құрастырып, психологиялық ерекшеліктері мен сыртқы ұқсастықтарын көрсетеді. Кенеттен іске асыру және ойлау жылдамдығы сыналады.

***- би* -** талапкердің музыкалық ырғақты, өлшем мен екпінді сезінуі, қозғалыс үйлесімділігі, бейімділігі тексеріледі.

- талапкердің орындауында: би түрлері (халықтар биі, классикалық би, жастар биі);

- ***акробатикалық элементтер*** (мостик, шпагат, кувырок, т.б.).

**Сахна тілі**

– талапкер әр түрлі жанрдағы әдеби шығармалардан үзінділерді жатқа айтуы керек. Талапкер автордың айтайын деген ой-пікірін толық жеткізе білуі керек: тілдің тазалығы, айтылуы нақты және анық болуы шарт. Талапкердің орындауында: - ***поэзия*** (жатқа айту);

- ***мысал*** (жатқа айту);

- ***проза*** (үзіндіні жатқа айту).

*Педагогикалық кеңесте қаралды және талқыланды, 2023 жыл 10 сәуір № 4 хаттама.*

***Іріктеу турынан өткен талапкер «рұқсат» (****допуск****) қағазымен құжаттар тапсырады:***

- **25 маусым – 20 шілде** құжаттарды қабылдау, іріктеу туры, консультация

**- 21 шілде – 28 шілде** қабылдау емтихандары(вокал, актер шеберлігі, сахна тілі)

*Құжаттарды қабылдау* ***20 шілде сағат******13:00 тоқтатылады,***

*талапкер құжаты толық болмаса* ***емтиханға жіберілмейді !***

**КОНСУЛЬТАЦИЯЛАР:**

* кесте бойынша,
* онлайн консультация (видеосабақтар) сайтта *«*Талапкер» бөлімінде;